21. 5. 94 De Europæiske Fællesskabers Tidende Nr. L 129/1 (Retsakter hvis offentliggørelse er obligatorisk) KOMMISSIONENS FORORDNING (EF) Nr. 1152/94 af 20. maj 1994 om ændring af forordning (EØF) nr. 886/87 om medlemsstaternes fremsendelse af oplysninger til Kommissionen om indførsel af spiseæbler KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved forordning (EF) nr. 3669/93 (?, særlig artikel 38, stk. 1, og ud fra følgende betragtninger : Ved Kommissionens forordning (EØF) nr. 886/87 (?, senest ændret ved forordning (EØF) nr. 1517/89 (?), blev det fastsat, hvilke meddelelser medlemsstaterne skal frem- sende til Kommissionen for at gøre det muligt at følge indførslen af spiseæbler ; toldpositionen for de pågæl- dende produkter bør tilpasses for at tage hensyn til de nye toldpositioner, der blev indført ved Kommissionens forordning (EØF) nr. 2505/92 af 14. juli 1992 om ændring af bilag I og II til Rådets forordning (EØF) nr. 2658/87 om told- og statistiknomenklaturen og den fælles told- tarif (), der indeholder den gældende kombinerede nomenklatur ; _ nærværende forordning bør anvendes fra ikrafttrædelsen af forordning (FEØF) nr. 2505/92 ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Frugt og Grøntsager — UDSTEDT FØLGENDE FORORDNING : Artikel 1 Artikel 1, stk. 1, i forordning (EØF) nr. 886/87 affattes således : »Medlemsstaterne meddeler Kommissionen efter oprindelsesland mængderne og værdierne for spise- æbler henhørende under KN-kode 0808 10 31, 0808 10 33, 0808 10 39, 0808 10 51, 0808 10 53, 0808 10 59, 0808 10 81, 0808 10 83 og 0808 10 89, der er overgået til fri omsætning.« Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. januar 1993. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 20. maj 1994. () EFT nr. L 118 af 20. 5. 1972, s. 1. () EFT nr. L 338 af 31. 12. 1993, s. 26. 6) EFT nr. L 85 af 28. 3. 1987, s. 16. () EFT nr. L 148 af 1. 6. 1989, s. 52. () EFT nr. L 267 af 14. 9. 1992, s. 1. På Kommissionens vegne René STEICHEN Medlem af Kommissionen